Carlos II de Navarra

Carlos II de Navarra, nado en Évreux o 10 de outubro de 1332 e finado en Pamplona o 1 de xaneiro de 1387, coñecido tamén como Carlos II de Évreux ou Carlos o Malo (le Mauvais en francés), foi conde de Évreux dende o 23 de setembro de 1343 ata 1378, momento en que o condado lle é incautado por parte do rei de Francia Carlos V. Foi rei de Navarra dende o 6 de outubro de 1349 ata a súa morte.

 Familia 
Fillo de Filipe III de Évreux e Xoana II de Navarra, sucedeu á súa nai no trono navarro cando morreu en 1349. Casou en Vivier-en-Brie en 1351 con Xoana de Francia, filla de Xoán II de Francia e Bona de Luxemburgo. Desta unión naceron:
 A infanta María de Navarra (1360-1410), casada en 1393 con Afonso V de Ribagorza.
 O infante Carlos III de Navarra (1361 - 1425), rei de Navarra.
 A infanta Bona de Navarra (1364-1389).
 O infante Pedro de Navarra (1366 - 1412), conde de Mortain.
 O infante Filipe de Navarra (1368).
 A infanta Xoana de Navarra (1370 - 1437), casada en 1386 con Xoán V da Bretaña e en 1403 con Henrique IV de Inglaterra.
 A infanta Branca de Navarra e Valois (1372 - 1385).

 Véxase tamén 
 Ligazóns externas 

 Carlos II de Navarra (Charles II de Navarre, dit Charles le Mauvais)

Categoría:Reis de Navarra
Categoría:Casa de Évreux
Categoría:Nados en 1332
Categoría:Finados en 1387
Categoría:Nados en Évreux